section_heading: Stvarateljstvo
paragraph_text: Samo jedan pogled na njegovu sliku ili skulpturu dovoljan je da prepoznamo snagu duha koja se pretočila u oblik i boju, a opet ni bezbroj pogleda neće otkriti sve skrivene tajne njegovih likovnih djela. Ona su stvorena da im se vraćamo, ponovno i ponovno, napajajući se, kao s izvora, slatkim odsjajima vječnosti. Svako njegovo djelo ima sposobnost buđenja latentnih sposobnosti duše i uvodi nas u prostore naše duhovne realnosti, naše svijesti gdje nestaju sva pitanja, u prostore gdje se odgovori javljaju spontano, formirani tišinom. Svaki svoj trenutak, u svojim slikama, pokušava "nužnim središtem" razvući u vječnost.